విషాహార వ్యాధి
ఆహారం వలన కలిగే వ్యాధి (దీనిని ఆహారం వలన కలిగే రోగము మరియు వ్యవహారికంగా విషాహార వ్యాధి అంటారు) కలుషితమైన ఆహారం తినడం వల్ల ఇది సంభవిస్తుంది.
రెండు రకాల విషాహార వ్యాధులు ఉన్నాయి: ఒకటి అంటువ్యాధి లక్షణాలు కలిగినది, రెండవది, విషపు ప్రభావం కలిగినది. ఆహార అంటువ్యాధి (ఫుడ్ ఇన్‌ఫెక్షన్) అంటే ఆహారం తీసుకున్నాక బాక్టీరియా లేదా ఇతర సూక్ష్మ జీవులు శరీరానికి కలుగచేసే అనారోగ్యం. ఆహారం విషతుల్యం అవటం (ఫుడ్ ఇంటాక్సికేషన్) అంటే బాక్టీరియా ఉత్పత్తి చేసే ఎక్సొటాక్సిన్స్తో పాటుగా ఆహారంలో ఉన్న టాక్సిన్స్ ను తీసుకోవటం. ఈ విషాహార ప్రక్రియ, విషపుక్రిమిని ఉత్పత్తి చేసిన సూక్ష్మజీవి లేకపోయినా, వ్యాధి కలిగించే ఆస్కారం లేకపోయినా కూడా జరుగవచ్చు. సాధారణంగా ఉపయోగించే పదం విషాహారవ్యాధి అయినప్పటికీ కూడా, రసాయన పదార్ధాల వల్లనో, లేదా సహజ టాక్సిన్ల వల్లనో కాక, చాలా సందర్భాలలో, ఆహారాన్ని కలుషితం చేసే వ్యాధికారక బాక్టీరియా, వైరస్, పరాన్నజీవుల వలన వ్యాధి కలుగుతుంది.
వ్యాధి లక్షణాలు సాధారణంగా విష కారకాన్ని బట్టి, విషాహారం తీసుకున్న కొన్ని గంటల లేదా కొన్ని రోజుల తరువాత మొదలవుతాయి. వాటిలో ఇక్కడ తెలిపిన లక్షణాలు ఒకటి లేదా అంతకంటే ఎక్కువగా ఉండొచ్చు. అవి వాంతులు వచ్చినట్లు ఉండటం, పొత్తికడుపు నొప్పి, వాంతులు, అతిసారం, జీర్ణాశయాంతర వ్యాధి, జ్వరం, తలనొప్పి లేదా భరించలేని అలుపు, ఆయాసం.
చాలా సందర్భాలలో, శరీరం కొంతకాలం తీవ్రమైన వ్యాకులత మరియు వ్యాధికి గురయిన తరువాత శాశ్వతంగా కోలుకునే శక్తిని కలిగి ఉంటుంది. అయినప్పటికీ, ఆహారం వలన కలిగే వ్యాధి, శాశ్వతమైన ఆరోగ్య సమస్యలు లేదా మరణాన్ని కలిగించవచ్చు. ముఖ్యంగా శిశువులు, పసిపిల్లలు, గర్భిణీ స్త్రీలు (మరియు వారిలోని పిండాలు), వయసు పైబడిన వారు, వ్యాధిగ్రస్తులు మరియు బలహీనమైన వ్యాధినిరోధక వ్యవస్థలు కలిగిన వారు సహా అధిక ప్రమాద స్థితిలో ఉన్నవారు ఈ సమస్యల బారిన పడొచ్చు.
కాంపైలోబాక్టర్, ఏర్సీనియా, సాల్మొనెల్లా వలన ఆహార సంబంధ వ్యాధి కలుగుతుంది లేదా అతిసారవ్యాధి సోకిన 1-3 వారాల తరువాత కలిగే ప్రతిస్పందిత కీళ్ళవాతానికి ముఖ్య కారణం షిగెల్లా అంటువ్యాధి. అలాగే కాలేయ సంబంధ వ్యాధులు ఉన్నవారికి, నత్తగుల్లలలోనూ, పీతలలోనూ కనబడే, విబ్రియో వల్నిఫికస్ నుండి ఇంఫెక్షన్ సోకే అవకాశం ఉంది.
రీఫ్ అనబడే చేపలో నుండి, ఇతర జంతువుల నుండి వచ్చే టెట్రొడొటాక్సిన్ అనే విషం అతిత్వరగా, శరీరంలోని భాగాలు మొద్దుబారటానికీ, ఊపిరి పలచనవ్వడానికి దారితీస్తుంది, అది చాలా వరకు ప్రాణాంతకమైనది.
ఆహారం వలన వచ్చే వ్యాధి, ఆహారాన్ని అపరిశుభ్రమైన చేతులతో తాకడం వల్ల, అపరిశుభ్రమైన తయారీ వలన లేదా అపరిశుభ్రంగా ఆహారాన్ని నిల్వ ఉంచడం వలన సంభవిస్తుంది. ఆహారం తయారుచేసే ముందు, చేసేటపుడు, చేసిన తరువాత మంచి పరిశుభ్రమైన పధ్ధతులు పాటిస్తే వ్యాధి సోకే అవకాశాలు తగ్గించవచ్చు. ఎప్పటికప్పుడు చేతులు కడుక్కోవటం అనేది ఆహారం వలన కలిగే జబ్బుల నుండి కాపాడుకోవడంలో అత్యంత ప్రభావవంతమైన రక్షణలలో ఒకటి అన్న విషయంలో జనారోగ్య సముదాయంలో సాధారణముగా సర్వామోదం కలిగి ఉంది. ఆహారసంబంధ వ్యాధులు సోకకుండా ఆహారాన్ని పర్యవేక్షించే ప్రక్రియని ఆహార భద్రత అంటారు. పర్యావరణాన్ని ప్రభావితం చేసే అనేక రకాల విషక్రిముల వలన కూడా ఆహార సంబంధ వ్యాధి కలగవచ్చు. రసాయనాల వలన కలిగే ఆహార సంబంధ వ్యాధి గురించి తెలుసుకోడానికి ఆహార కలుషితాలు అనే శీర్షిక చూడండి.
ఆహార సంబంధ వ్యాధులు పురుగుల మందుల వలన లేదా ఆహారంలో ఔషధాల వలన ఇంకా ప్రాకృతిక విష పదార్ధాలైన విషంతో కూడిన పుట్టగొడుగులు లేదా రీఫ్ చేప నుండి కూడా సోకవచ్చు.
ఆహార సంబంధ వ్యాధికి బాక్టీరియా సాధారణ కారణం. 2000వ సంవత్సరంలో, యునైటెడ్ కింగ్‌డమ్‌లో అఖండమైన బాక్టీరియా ఈ క్రింది విధంగా ఉన్నది: "కాంపైలోబాక్టర్ జెజ్యూని" 77.3%, "సాల్మొనెల్లా" 20.9%, "" 1.4%, ఇంకా ఇతరములు 0.1% కన్నా తక్కువ. గతంలో బాక్టీరియా వలన కలిగే ఇంఫెక్షన్స్ చాలా విస్తృతంగా ఉన్నాయని భావించేవారు. ఎందుకంటే, నోరోవైరస్ ఉనికిని కనిపెట్టగలిగే స్థలాలు కొన్ని మాత్రమే ఉన్నాయి, అంతేకాక ఆ ప్రత్యేకమైన ఏజెంట్ కోసం క్రియాశీలకమైన పర్యవేక్షణ జరుగలేదు. బాక్టీరియా వలన కలిగే ఇంఫెక్షన్స్ యొక్క లక్షణాలు ఆలస్యంగా తెలుస్తాయి. ఎందుకంటే, వృధ్ధి చెందడానికి బాక్టీరియాకు సమయం పడుతుంది. కలుషిత ఆహారం తీసుకున్నాక 12-72 గంటల దాకా కూడా అవి కనిపించవు.
అతి సాధారణం గా కనపడే ఆహారసంబంధ వ్యాధికారక బాక్టీరియా ఏమిటంటే:
ఇతర సాధారణ ఆహార సంబంధ వ్యాధికారక బాక్టీరియా ఎమిటి అంటే:
తక్కువ సాధారణ బాక్టీరియల్ ఏజెంట్లు:
బాక్టీరియల్ ఇంఫెక్షన్ నేరుగా కలుగచేసే రోగానికి అదనంగా, కొన్ని ఆహార సంబంధ వ్యాధులు బాక్టీరియం వృధ్ధి చెందుతున్నపుడు కణం విడుదల చేసే జీవబాహ్య విషపదార్ధాల వల్ల కూడా కలుగుతాయి. జీవబాహ్యవిషపదార్ధాలు, వాటిని ఉత్పత్తి చేసే సూక్ష్మజీవులు చనిపోయినా కూడా వ్యాధి కలుగచేయకలవు. ఎంత మోతాదులో విషక్రిములు లోపలికి వెళ్ళాయి అన్న విషయం మీద ఆధారపడి, వ్యాధి లక్షణాలు 1-6 గంటలలోపు కనిపిస్తాయి.ఉదాహరణకి "స్టాపైలోకోకస్ ఆరియస్" తీవ్రమైన వాంతులను కలుగచేసే టాక్సిన్ ఉత్పత్తి చేస్తుంది. అరుదైన మరియు మరణసదృశమైన రోగం అయిన బోట్యులిజం, డబ్బాలలో సరిగ్గా నిలువ ఉంచని తక్కువ ఆమ్లం కలిగిన ఆహారపదార్ధాలలో అనెరోబిక్ బాక్టీరియం "క్లోస్ట్రిడియం బోట్యులినం" పెరిగి బోట్యులిన్ అనబడే శక్తిమంతమైన పరాన్నభుక్త టాక్సిన్ ఉత్పత్తి చేసినపుడు కలుగుతుంది.
సూడోఆల్టరోమోనస్ టెట్రాడోనిస్, సూడోమోనాస్ మరియు విబ్రియోలలోని కొన్ని జాతులూ, కొంత ఇతర బాక్టీరియా, ఘాతుకమైన టెట్రోడోటోక్సిన్‌ను ఉత్పత్తి చేస్తుంది, అది కుళ్ళిపోయిన పదార్థం వలె కాకుండా కొన్ని జీవించే జంతుజాతులలోని కణజాలంలో ఉంటుంది.
అలిమెంటరీ మైకోటాక్సికోసెస్ అనే పదం ఆహారం తీసుకోవడం వలన మైకోటాక్సిన్స్ కలుగచేసే విషపు ప్రభావాన్ని సూచిస్తుంది. మైకోటాక్సిన్స్ కొన్నిసార్లు మానవ, జంతు ఆరోగ్యం పై ముఖ్యమైన ప్రభావాలు చూపుతాయి. ఉదాహరణకి, UKలో, 1960లో ఒక మహమ్మారి వ్యాప్తి, అఫ్లాటాక్సిన్‌తో కలుషితమైన బఠాణీ గింజల భోజనం తిన్న 100,000 మంది టర్కీల మరణానికి కారణమయ్యింది. రెండవ ప్రపంచ యుధ్ధంలో USSRలో అలిమెంటరీ టాక్సిక్ అలూకియా (ALA) వలన, 5000 మంది మనుషులు చనిపోయారు. సాధారణ ఆహారసంబంధ మైకోటాక్సిన్లు క్రింది వాటిని కలిగి ఉంటాయి:
చాలా ఆహారసంబంధ రుగ్మతలు హీనంగా అర్థం చేసుకోబడిన స్థితిలో ఉండిపోతాయి. అరవై శాతం మహమ్మారుల యొక్క వ్యాప్తి తెలియని మూలాల నుండి ఉద్భవిస్తాయి.శుభ్రత విషయంలోనూ, వ్యవసాయం నుండి రూపాంతర పరిశ్రమ మరియు సరఫరా (దుకాణాలు మరియు రెస్టారెంట్లు) వరకూ ప్రభుత్వ సేవల యొక్క పశువైద్యానికి సంబంధించిన అధ్యయనం విషయంలోనూ కఠినమైన నిబంధనలు విధించడం ద్వారా నివారించడం ప్రభుత్వం యొక్క ముఖ్య పాత్ర. నిబంధనలలో ఉన్న అంశాలలో:
ఆగస్టు 2006లో, యునైటెడ్ స్టేట్స్ ఫుడ్ అండ్ డ్రగ్ అడ్మినిస్ట్రేషన్ ఫేజ్ థెరపీని ఆమోదించింది, దానిలో ఇంఫెక్షన్‌ను నివారించడం కోసం, బాక్టీరియా ఇంఫెక్ట్ చేసే వైరస్‌లను కలిగిన మాంసం పై మందులు జల్లడం ఒక ప్రక్రియ. ఇది ఆందోళనకు దారి తీసింది, ఎందుకంటే చట్టపరమైన లేబుల్స్ లేకుండా వినియోగదారులకు మాంసము, కోళ్ళ పరిశ్రమకు సంబంధించిన ఉత్పత్తులలో మందులు చల్లారో లేదో తెలీదు.
ఇంటిలో, నివారణ మంచి ఆహారభద్రత పధ్ధతులు అవలంబించడం అనే అంశాన్ని కలిగి ఉంటుంది. ఆహారం కొంత కలుషితమయినప్పటికీ, దానిని తగినంత సేపు వండడం ద్వారా, వండిన తరువాత ఆలస్యం చేయకుండా త్వరగా తినడం ద్వారా, దానిని ప్రభావవంతంగా ఫ్రిడ్జ్‌లో పెట్టడం ద్వారా చాలా రకాల బాక్టీరియాకు సంబంధించిన విషప్రక్రియను నివారించవచ్చు. ఏది ఏమయినప్పటికీ, వేడి తగలడం వలన చాలా బాక్టీరియాలు నశించవు.
అభివృధ్ధి చెందిన దేశాలలో విషాహార ప్రక్రియకు సంబంధించిన విషయాలలో వైరల్ ఇంఫెక్షన్లు మూడోవంతు ఉంటాయి. USలో, 50 శాతానికి పైగా కేసులు వైరస్ కు సంబంధించినవి అయి ఉంటాయి మరియు అతి సాధారణంగా కనపడే ఆహారసంబంధ వ్యాధులు నోరోవైరస్‌కు సంబంధించినవి, ఇది 2004లో, 57% వ్యాప్తికి దారితీసింది. ఆహారసంబంధ వైరల్ ఇంఫెక్షన్ సాధారణంగా మాధ్యమికంగా పొదుగుదల కాలం (1-3) రోజులకు చెందినది అయి ఉంటుంది ఇది ఆరోగ్యకరమైన మనుషులలో తనంత తాను సరిహద్దుని నియంత్రించుకునే వ్యాధిని కలుగచేస్తుంది, అది పైన విశదీకరించిన బాక్టీరియల్ ఆకృతుల లాగా ఉంటుంది.
చాలా ఆహారసంబంధ పరాన్నజీవులు జంతువుల ద్వారా వ్యాపిస్తాయి.చాలా ఆహారములు సహజంగా టాక్సిన్స్ కలిగి ఉండవచ్చు, అందులో చాలా వరకు బాక్టీరియ ఉత్పత్తి చేయనివి ఉండవచ్చు. ప్రత్యేకంగా మొక్కలు విషపూరితమైనవి అయి ఉండవచ్చు; తినడానికి సహజసిధ్ధంగా విషపూరితమైన జంతువులు చాలా అరుదుగా ఉంటాయి. పరిణామక్రమాలలో, జంతువులు పారిపోవడం ద్వారా తినబడే ప్రమాదం నుండి బయటపడతాయి; మొక్కలు పరోక్ష రక్షణలు మాత్రం చేసుకోగలవు వాటిలో విషాలు మరియు తినడానికి రుచికరం కాని పదార్ధాలు ఉంటాయి, ఉదాహరణకి చిలి పెప్పర్స్‌లో కాప్సైసిన్ మరియు వెల్లుల్లి, ఉల్లిపాయలలో తీవ్రమైన సల్ఫర్ పదార్ధాలు. చాలా జంతు విషాలు జంతువుచే సమన్వయం చేయబడినవి కావు, కానీ వాటిని తన శరీరం తట్టుకోగలిగే విషపు మొక్కలను తినడం ద్వారా సంక్రమించుకోవచ్చు లేదా బాక్టీరియా సోకడం వల్ల సంక్రమించవచ్చు.
కొన్ని మొక్కలు పెద్ద మోతాదులలో విషాన్ని కలిగిన పదార్ధాలనూ, కానీ అవసరమైనంత మోతాదులో రోగాలను గుణపరచగల పదార్ధాలను కలిగి ఉంటాయి.విషాహార ప్రక్రియకు సంబంధించిన ఒక మునుపటి సిధ్ధాంతం కుళ్ళిపోయే జంతువులలోనూ మరియు కూరగాయలలోనూ కనపడే "టొమైన్స్" (గ్రీకు భాష నుండి "ptōma" "పడటం, కిందపడ్డ శరీరం, శవం") మరియు ఆల్కలాయిడ్స్ గురించి వివరించింది. కొన్ని ఆల్కలాయిడ్స్ విషప్రక్రియను కలుగచేసే మాట నిజమయితే, బాక్టీరియా కనిపెట్టడం, "టొమైన్" సిధ్ధాంతాన్ని కాలదోషం పట్టేలా చేసింది, ఇక టొమైన్ అనే పదమును శాస్త్రపరంగా ఉపయోగించట్లేదు.
కలుషితమైన ఆహారాన్ని సేవించడం మరియు వ్యాధికి సంబంధించిన మొదటి లక్షణాలు కనపడడం మధ్యనున్న ఆలస్యాన్ని పొదుగుదల కాలంగా అభివర్ణిస్తారు. ఇది గంటల నుండి రోజుల వరకు ఉండవచ్చు (కొన్నిసార్లు చాలా అరుదుగా నెలలు లేదా సంవత్సరాలు ఉండవచ్చు, ఉదాహరణకి లిస్టెరియోసిస్ లేదా క్రూట్జ్‌ఫెల్ట్-జాకబ్ రోగం), ఇది క్రిమి పైనా, ఎంత పరిమాణంలో సేవించారన్న విషయం మీదా ఆధారపడి ఉంది. ఆహారం తీసుకున్నాక 1-6 గంటలలో లక్షణాలు కనపడటం మొదలు పెడితే, అది బ్రతికి ఉన్న బాక్టీరియా వలన కాకుండా బాక్టీరియాకు సంబంధించిన విషక్రిమి వల్లనో లేదా రసాయనం వల్లనో సంభవించిందని సూచిస్తుంది.
చాలా ఆహారసంబంధ వ్యాధుల యొక్క సుదీర్ఘ పొదుగుదల కాలం బాధితులను తమ వ్యాధిలక్షణాలను "స్టమక్ ఫ్లు" అని భావించేలా చేస్తుంది.
పొదుగుదల కాలంలో, సూక్ష్మజీవులు కడుపులోనుండి ప్రేగుల్లోకి వెళ్ళి, ప్రేగుల గోడలకున్న కణాలను అంటుకుని సంఖ్యావృధ్ధి చెందడం మొదలుపెడతాయి. కొన్ని రకాల సూక్ష్మజీవులు ప్రేగులలో ఉంటాయి, కొన్ని టాక్సిన్‌ను ఉత్పత్తి చేస్తాయి, అది రక్తప్రవాహంలో చేరిపోతుంది, కొన్ని లోతుగా ఉండే శరీర కణజాలాన్ని దాడి చేస్తాయి. సూక్ష్మజీవి యొక్క జాతి పై ఉత్పత్తి అయిన వ్యాధి లక్షణాలు ఆధారపడి ఉంటాయి.
వ్యాధికారక మోతాదు అంటే, ఎంత మొత్తంలో వ్యాధికారక క్రిమిని తీసుకోవడం వల్ల ఆహారం ద్వారా కలిగే వ్యాధి యొక్క లక్షణాలు కనపడతాయి అనేది, అది వినియోగదారుడి వయసుని బట్టి, అతని మొత్తపు ఆరోగ్య స్థితిని బట్టి, ఏజెంట్‌ని బట్టి మారుతూ ఉంటుంది. "సాల్మొనెల్లా" విషయంలో ఆరోగ్యకరమైన మనుషులలో వ్యాధిలక్షణాలు ఉత్పత్తి చేయడానికి పెద్ద మోతాదులో పదిలక్షల నుండి వంద కోట్లదాకా సూక్ష్మజీవులు అవసరం, ఎందుకంటే, "సాల్మొనెల్లె" ఆమ్లం విషయంలో చాలా సున్నితంగా ఉంటుంది. అసాధారణమైన కడుపు యొక్క pH స్థాయి (తక్కువ ఆమ్లత) వ్యాధిలక్షనాలు కలగచేయడానికి అవసరమయ్యే బాక్టీరియా యొక్క సంఖ్యను చాలా ఎక్కువగా తగ్గిస్తుంది, ఆ సంఖ్య పై చెప్పిన సంఖ్యలను 10 నుండి 100 తో భాగిస్తే వచ్చే సంఖ్య అంత తక్కువగా ఉంటుంది.
ప్రతి ఏడాది సంయుక్త రాష్ట్రాలలో సుమారు 76 మిలియన్ల ఆహారం ద్వారా వచ్చే‌ అనారోగ్య కేసులు నమోదవుతున్నాయని అంచనా (లక్ష మందిలో 26 వేల కేసులు), యునైటెడ్‌ కింగ్‌డమ్‌లో 2 మిలియన్లు (ప్రతి లక్ష మందిలో 3,400 కేసులు) మరియు ఫ్రాన్స్‌లో 7,50,000 (ప్రతి లక్షకూ 1,220 కేసులు) నమోదవుతున్నాయి.
యునైటెడ్‌ స్టేట్స్‌లో 1996-98 ఫుడ్‌నెట్‌ సమాచారాన్ని ఉపయోగించి, 76 మిలియన్ల ఫుడ్‌బోర్న్‌ అనారోగ్య కేసులు ఉన్నాయని సిడిసిపి నిర్ధారించింది (లక్షకు 26 వేల కేసులు) :
ఫ్రాన్స్‌లో 7.5 లక్షల కేసులకు (లక్ష మందికి 1,210 మంది చొప్పున) :
ఆస్ట్రేలియాలో 5.4 మిలియన్‌ ఆహారం వలన కలిగే‌ అనారోగ్య కేసులు ప్రతి ఏడాది నమోదవుతున్నాయని అంచనా. ఇవి కింది అంశాలకు కారణమవుతున్నాయి:
ఆహారం వలన కలిగే‌ అనారోగ్యాలు ఎక్కువ సంఖ్యలో వ్యక్తిగత లేదా క్రమం లేని కేసులుగానే నమోదవుతున్నాయి. ఈ క్రమం లేని కేసులు ఎందుకు వస్తున్నాయనేది అంచనా వేయలేకపోయారు. యునైటెడ్‌ స్టేట్స్‌లో ఇంటి బయట తరచుగా ఆహారం తీసుకునే వారిలో, వాణిజ్యపరమైన ఆహార సౌకర్యాలను వినియోగించుకునే వారిలో ఎక్కువగా (58 శాతం) ఇది కనిపిస్తోంది. (2004 ఫుడ్‌నెట్‌ సమాచారం ప్రకారం). విస్తారమైన వ్యాప్తి‌ అంటే, ఇద్దరు లేదా అంతకంటే ఎక్కువ మంది ఒకే చోట నుంచి ఒకే తరహా ఆహారాన్ని తీసుకుని ఒకే తరహా అనారోగ్యానికి గురికావడం.
తరచుగా, కొన్ని అంశాల కలయిక వల్ల విస్తారమైన వ్యాప్తి జరుగుతుంది. ఉదాహరణకు, గది ఉష్ణోగ్రతలో అనేక గంటల పాటు వదిలేసిన ఆహారం బ్యాక్టీరియా అభివృద్దికి దోహదపడుతుంది. సరిగా వండని ఆహారం కూడా ప్రమాదకర బ్యాక్టీరియా స్థాయిలను చంపడంలో విఫలమవుతుంది.
సాధారణంగా ఈ విస్తారమైన వ్యాప్తి‌ ఒకరికొకరు తెలిసినవాళ్లలోనే జరుగుతుంది. ఏదేమైనా, చాలా ఎక్కువగా విస్తారమైన వ్యాప్తిని ప్రజా ఆరోగ్య సిబ్బంది గుర్తిస్తుంటారు. అనుకోకుండా ప్రయోగశాల ఫలితాల్లో పెరిగిన బ్యాక్టీరియా వల్ల ఇది జరుగుతుంది. యునైటెడ్‌ స్టేట్స్‌లో విస్తారమైన వ్యాప్తులను గుర్తించే ప్రాథమిక పరిశోధన, స్థానిక ఆరోగ్య చట్టపరిధుల్లో జరిగింది‌ మరియు ఇవి ఒక్కో జిల్లాకు ఒక్కోలా మారుతూ ఉంటాయి. 1 నుంచి 2 శాతం విస్తారమైన వ్యాప్తులను కనుగొన్నారని అంచనా.
ఆధునిక కాలంలో, విశ్వవ్యాప్తంగా పెరిగిన ఆహార ఉత్పత్తి మరియు అమ్మకాలు, ఆహారంలోని అనారోగ్య అంశాలకు కారణం అవుతున్నాయి. ఆహారం వలన కలిగే‌ వ్యాధుల యొక్క విస్తారమైన వ్యాప్తులు‌ ఒకప్పుడు చిన్న చిన్న కమ్యూనిటీల్లో మాత్రమే ఉండేవి. ఇప్పుడు అవి విశ్వవ్యాప్తంగా కనిపిస్తున్నాయి. ప్రపంచ వ్యాప్తంగా ఆహార భద్రత వర్గాలు గుర్తించిన దాని ప్రకారం, ఆహార భద్రతను జాతీయ స్థాయిలో పరిరక్షించాలి. అంతే కాకుండా అంతర్జాతీయ స్థాయిలో ఆహార సంస్థలు సన్నిహిత సంబంధాలు కలిగి ఉండటం ద్వారా వీటిని కొంత మేరకు నివారించవచ్చు. ఆహార భద్రత పై కనీస సమాచారాన్ని తరచుగా ఒకరికొకరు ఇచ్చి పుచ్చుకోవడం ద్వారా, ఆహార భద్రతకు సంబంధించిన అత్యవసర కేసుల్లో వేగంగా చర్యలు తీసుకోవడానికి అవకాశం ఉంటుంది.
ఆహారం వలన కలిగే‌ వ్యాధుల్ని ప్రపంచ వ్యాప్తంగా గుర్తించడం కష్టం. కానీ 2000వ సంవత్సరంలో 2.1 మిలియన్‌ ప్రజలు డయోరియా వ్యాధులతో అనారోగ్యం బారిన పడుతున్నారని గుర్తించారు. ఇందులో అధిక శాతం కేసులు ఆహారం వల్ల లేదా తాగునీరు వల్ల ఏర్పడినవే. వీటికి అదనంగా, పిల్లల్లో మరియు చిన్నారుల్లో పోషక విలువలు తగ్గిపోవడానికి డయేరియా ప్రధాన కారణం.
పరిశ్రమలు బాగా ఉన్న దేశాల్లో కూడా, ప్రతి ఏడాది 30 శాతం వరకు ప్రజలు ఆహారం వలన కలిగే‌ వ్యాధుల వల్ల ఇబ్బందులు పడుతున్నారు. యు.ఎస్‌.లో సుమారు 76 మిలియన్‌ కేసులు ఈ వ్యాధులకు సంబంధించినవిగా నమోదయ్యాయి. దీని వల్ల 3.25 లక్షల మంది ఆసుపత్రుల పాలుకావడంతో పాటు సుమారు 5 వేల మంది మరణించారు. ప్రతి ఏడాది ఇలాగే జరుగుతోందని అంచనా. ముఖ్యంగా అభివృద్ధి చెందుతున్న దేశాల్లో, ఆహారం కారణంగా ఏర్పడే అనారోగ్యాలు ఎక్కువగా ప్రబలుతున్నాయి.పరాన్నజీవుల వలన కలిగే వ్యాధులతో పాటు ఇతర వ్యాధులు కూడా చాలా వేగంగా వ్యాప్తి చెందుతున్నాయి. ఆహారం వలన కలిగే అనారోగ్యం సమాజం మీద చాలా ఎక్కువగా మరియు ప్రమాదకరంగా ప్రభావం చూపుతున్నది. 1994లో, USAలో ఐస్‌క్రీమ్‌ వల్ల సాల్‌మోనెలోసిస్‌ విస్తారంగా వ్యాప్తి చెందింది. ఇది సుమారు 2.24 లక్షల మంది పై ప్రభావం చూపించింది. 1988లో హెపటైటిస్‌ A విస్తారంగా వ్యాపించింది. కంటామినేటెడ్‌ క్లామ్స్‌ను ఉపయోగించడం వల్ల చైనాలో 3 లక్షల మంది వ్యక్తులు దీని బారిన పడ్డారు.
సమాజంలో ఆహారం వల్ల ఏర్పడే వ్యాధులు సామాజికంగా, ఆర్థికంగా కూడా ప్రభావం చూపుతాయి. యు.ఎస్‌.లో, ప్రధాన రోగకారక క్రిముల వల్ల వచ్చే వ్యాధుల వల్లనే సుమారు 34 బిలియన్‌ డాలర్లు ఏడాదికి (1997లో) ఖర్చు చేయాల్సి వచ్చింది. ఇది వైద్య ఖర్చులను పెంచడంతో పాటు ఉత్పత్తి సామర్ధ్యాన్ని దెబ్బతీసింది. పెరులో 1991లో కలరా తిరిగి విజరిమభించటం వల్ల 500 మిలియన్‌ డాలర్ల విలువైన చేపలు మరియు చేపల ఆహార ఉత్పత్తులు వృథాగా ఎగుమతి చేయడానికి పనికి రాకుండా పోయాయి.
అబెర్‌డీన్‌ యుద్ధం తర్వాత (1964) పెద్ద సంఖ్యలో (400కు పైగా కేసులు) టైఫాయిడ్‌కు సంబంధించిన విస్తార వ్యాప్తి‌ ఏర్పడింది. ఇది అర్జెంటీనా నుంచి దిగుమతి చేసుకున్న దున్న మాంసం తినడం వల్ల జరిగింది. కోసిన మాంసాన్ని క్యాన్‌లలో నిల్వ చేశారు. అయితే చల్లబరిచే ప్లాంట్‌ చెడిపోయింది, అందువలన క్యానులను చల్లబరచటానికి ప్లేట్ జలసంధి నుండి తీసుకున్న చల్లని నదీ నీటిని వినియోగించారు. క్యాన్లలో ఒకటి పాడయింది. దానిలో మాంసం విషపూరితంగా మారింది. ఈ మాంసాన్ని అబెర్‌డీన్‌లోని ఒక దుకాణంలో స్లైస్‌ చేయడానికి ఉపయోగించారు. ఈ యంత్రాలను శుభ్రం చేయకుండా వాడటం వల్ల ఇందులోని వ్యాధి కారకాలు ఇతర మాంసానికి కూడా విస్తరించాయి. అబెర్‌డీన్‌లో ఈ మాంసం తిన్న ప్రజలంతా అనారోగ్యం బారిన పడ్డారు.
UKలో ప్రమాదకర ఆహార సంబంధించిన అనారోగ్య విస్తార VYAAPTI కారణంగా, 1970ల్లో యుకె ఆహార భద్రత చట్టంలో కీలక మార్పులు చేశారు. ఇందులో విస్తార వ్యాప్తి‌ కారణంగా స్టాన్లీ రోయిడ్‌ ఆసుపత్రిలో మరణించిన 19 మంది రోగులు కూడా ఉన్నారు. 1980ల్లో మరో విస్తార వ్యాప్తి‌ (BSE‌, మ్యాడ్‌ కౌ వ్యాధి) బోవైన్‌ స్పాంగిఫోమ్‌ ఎన్‌సెఫాలపతిని గుర్తించారు. 1996లో ఈ.కోలి O 157  యొక్క విషా విస్తార వ్యాప్తి వల్ల 17 మంది ప్రజలు మరణించారు. ఇవన్నీ కలిపి ఆహార ప్రమాణాల సంస్థ ఏర్పాటుకు దారితీశాయి. 1998లో టోనీ బ్లెయిర్‌ వైట్‌ పేపర్‌ ప్రకారం "ఎ ఫోర్స్‌ ఫర్‌ చేంజ్" ‌ సిఎమ్‌ 3830 "ఇది శక్తిమంతం, మరియు వినియోగదారుల ఆసక్తిని పరిరక్షించడానికి అంకితం" అని చెప్పింది.
1999లో యు.ఎస్‌.లో ఆహారం వలన కలిగే రోగాల‌ కారణంగా 5 వేల మరణాలు, 3.25 లక్షల మంది ఆసుపత్రుల పాLA మరియు 76 మిలియన్‌ మంది అనారోగ్యం బారిన పడ్డారు.
2001లో, యునైటెడ్‌ స్టేట్స్‌ వ్యవసాయ శాఖలో, సెంటర్‌ ఫర్‌ సైన్స్‌ సంస్థ ప్రజాప్రయోజన వ్యాజ్యం దాఖలు చేసింది. దీని ప్రకారం, మనుషులు తినడం కోసం ఉపయోగించే ఆహారాన్ని ప్యాక్‌ చేసే ముందు రోగాలు తెప్పించే వెన్నుముక భాగాలను తొలగించాలని కోరారు. క్రుట్‌ఫెల్డ్ట్‌-జాకబ్‌ వ్యాధి సహా అలాంటివి రాకుండా తీసుకున్న ముందు జాగ్రత్త ఇది. ఈ వ్యాజ్యాన్ని అమెరికన్‌ ప్రజా ఆరోగ్య సంస్థ, అమెరికా వినియోగదారుల సమాఖ్య, ప్రభుత్వ అకౌంటబులిటీ ప్రాజెక్ట్‌, జాతీయ వినియోగదారుల సమాఖ్య‌ మరియు సేఫ్‌ టేబుల్స్‌ అవర్‌ ప్రయారిటీ సంస్థలు స్వాగతించాయి. దీనిని జాతీయ కేటిల్‌మెన్‌ బీఫ్‌ సంఘం, జాతీయ రెండరర్స్‌ సంఘం, జాతీయ మాంసం సంఘం, ద పోర్క్‌ ఉత్పత్తిదారుల కౌన్సిల్‌, షీప్‌ రైజర్స్‌, పాల ఉత్పత్తిదారులు, ద టర్కీ ఫెడరేషన్‌ మరియు మరో ఎనిమిది జంతు సంబంధ ఆహారాన్ని సరఫరా చేసే సంస్థలు వ్యతిరేకించాయి. వివిధ రకాల క్రూట్జ్‌ఫెల్ట్‌ జాకబ్‌ వ్యాధులను అరికట్టడానికి ప్రపంచ ఆరోగ్య సంస్థ రూపొందించిన నియమాళను ఉల్లంఘించడంతో ఇది పెద్ద వివాదానికి దారి తీసింది.
2007లో ఆహారం వలన వ్యాధులు ఏర్పడిన సంఘటనలకు US‌ ఆరోగ్య శాఖ గానీ మానవ సర్వీసుల శాఖ గానీ బాధ్యలు కాలేదు.